Diari Oficial de la Generalitat Valenciana


Sumari del DOGV 3392, del 14-12-1998 (1998/10158)

ORDRE de 26 de novembre de 1998, de la Conselleria de Presidència, per la qual queda prorrogat el període de gaudi de les beques per a la realització de pràctiques professionals de publicitat, convocades per l'Ordre de la Conselleria de Presidència de 21 de gener de 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10949


Data del document
:   26-11-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 26 de novembre de 1998, de la Conselleria de Presidència, per la qual queda prorrogat el període de gaudi de les beques per a la realització de pràctiques professionals de publicitat, convocades per l'Ordre de la Conselleria de Presidència de 21 de gener de 1998. [1998/M10775]
  
L'Ordre de 21 de gener de 1998, de la Conselleria de Presidència (publicada en el DOGV núm. 3.179 de 9 de febrer), va aprovar les bases per a la concessió de dues beques per a la realització de pràctiques professionals de publicitat.
  
Aquestes beques van ser adjudicades per la Resolució de la Secretaria General de la Conselleria de Presidència de data 23 de març de 1998, tot iniciant-se el període de gaudi l'1 d'abril de 1998 i acabant el 31 de desembre de 1998, d'acord amb el que establia l'article 3 de les bases de la convocatòria.
  
Atés el gran nombre de sol·licituds que previsiblement es presentaran i la duració del procés selectiu, l'adjudicació de les beques corresponents a la convocatòria de 1999 es produirà durant el primer trimestre de l'exercici. I per tal que no es produïsca una interrupció dels períodes de gaudi de les convocatòries de beques corresponents als exercicis de 1998 i de 1999, és procedent la pròrroga del període de 1998 durant el primer trimestre de 1999, fins que es produïsca l'adjudicació de la convocatòria de beques de l'exercici de 1999.
  
Per tot el susdit, d'acord amb el que estableix l'article 3 de les bases de la convocatòria i fent ús de les facultats atribuïdes per l'article 5 del Decret 30/1997, de 26 de febrer, pel qual s'aprova el Reglament Orgànic i Funcional de la Conselleria de Presidència i l'article 35.e) de la Llei 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques, ordene:
  
Article únic
  
El període de gaudi de les beques de la convocatòria de 1998 queda prorrogat fins que es produïsca la incorporació dels becaris corresponents a la convocatòria de 1999, per un termini màxim de pròrroga de tres mesos i condicionat a l'existència de consignació pressupostària suficient a càrrec de l'aplicació 47.69.614.33.5 línia 407/000/1999, per un import de cinc-centes setanta mil pessetes (570.000 PTA).
  
Disposició final
  
Aquesta Ordre entrarà en vigor el dia de la seua publicació en el Diari Oficial de la Generalitat Valenciana.
  
València, 26 de novembre de 1998
  
El conseller de Presidència,